31. 3. 2020., UTORAK

**HRVATSKI JEZIK**

***Danas učimo abecedu.***

Otvorite početnicu na str. 121. Pročitajte abecedu tiskanih slova i naučite ju izgovarati.

Zatim u svoje pisanke napišite naslov Abeceda i za svako slovo abecede izmislite riječ koja počinje tim slovom. Riječi pišite VTS (velikim tiskanim slovima) jedno ispod drugoga, a slova napišite i velikim i malim slovom. Odaberi dvije riječi koje si naveo/navela i na kraju napravi ilustraciju (crtež).

Radi ovako:

**Abeceda**

A a - AVION

B b - BALON

C c – CVIJET

*Za kraj : vrednuj sebe tablicom na str. 120.*

**LIKOVNA KULTURA**

Izradite **pčelicu** prema uputama učiteljice Đurđe. Služite se materijalom koji imate kod kuće i budite maštoviti!

Zamolite roditelje da mi do idućeg utorka pošalju sliku vaše prekrasne pčelice.

**MATEMATIKA**

**Danas učimo o rednim brojevima.**

Prisjetimo se kako se razbrajamo na početku sata TZK: prvi, drugi, prvi, drugi ILI prvi, drugi, treći. Izgovaramo redne brojeve. Oni označavaju mjesto u redu.

Prebroji drvene bojice u pernici. Koliko ih ima? Izgovorili ste glavne brojeve. Oni označuju koliko čega ima.


Razlikuj i nauči: glavne brojeve pišemo bez točke, a redne **s točkom**.

Promotri utrku u udžbeniku na str. 50. Tko stiže 1. na cilj? Tko je 2. ?

Opiši, pričaj!

U bilježnicu precrtaj i zapiši:

**REDNI BROJEVI**



*Pazi*: za djevojčice kažemo: prva, druga, treća,…a za dječake prvi, drugi, treći,…

Dopunjavaj zadatke u udžbeniku na str. 50. i 51. te vježbaj u zbirci na str. 91.

**SAMOPROCJENA –** procijeni sam/sama svoje znanje.

**Super mi ide.** **Razumijem gradivo,ali Ne razumijem baš.**

**Rješavam zadatke bez greške. trebam još malo vježbati. Dosta griješim. Trebam**

**još puno vježbati.**

**PRIRODA I DRUŠTVO**

**Danas ste uz učiteljicu Đurđu ponavljali o proljeću.**

Ponovite još jednom: koje promjene se događaju u prirodi u proljeće? Koje ptice se vraćaju u naše krajeve? Kakvu odjeću nosimo u proljeće? Što rade ljudi u ovo godišnje doba?

Rješavajte zadatke u udžbeniku na str. 58. i 59. Igrajte još jednom igre i kvizove u digitalnom udžbeniku.